b'\n_START_ARTICLE_\nVytautas Levandauskas\n_START_SECTION_\nBiografija\n_START_PARAGRAPH_\n1967\xc2\xa0m. baig\xc4\x97 Kauno Politechnikos institut\xc4\x85 (dabartinis Kauno technologijos universitetas). 1969\xe2\x80\x931973\xc2\xa0m.\xc2\xa0\xe2\x80\x93 Statybos ir architekt\xc5\xabros instituto aspirantas. 1975\xc2\xa0m. apgyn\xc4\x97 moksl\xc5\xb3 kandidato disertacija \xe2\x80\x9eM\xc5\xabro med\xc5\xbeiagos ir j\xc5\xb3 panaudojimas Lietuvos XIII\xe2\x80\x93XVII a. vidurio statybose\xe2\x80\x9d (specialyb\xc4\x97 \xe2\x80\x9eMokslo ir technikos istorija\xe2\x80\x9d). 1975\xe2\x80\x931993\xc2\xa0m. dirbo Architekt\xc5\xabros ir statybos instituto Architekt\xc5\xabros istorijos sektoriaus vyresniuoju moksliniu bendradarbiu. 1981\xc2\xa0m. suteiktas vyresniojo mokslinio bendradarbio mokslo vardas (specialyb\xc4\x97 \xe2\x80\x9eMokslo ir technikos istorija\xe2\x80\x9d). Nuo 1991\xc2\xa0m. dirbo Vytauto Did\xc5\xbeiojo universitete: 1991\xe2\x80\x931997\xc2\xa0m. Men\xc5\xb3 fakulteto docentu, 1997\xe2\x80\x932000\xc2\xa0m.\xc2\xa0\xe2\x80\x93 Menotyros katedros ved\xc4\x97ju, 2000\xe2\x80\x932002 ir 2008\xe2\x80\x932010\xc2\xa0m.\xc2\xa0\xe2\x80\x93 Men\xc5\xb3 fakulteto dekanu, 2002\xe2\x80\x932008\xc2\xa0m. Men\xc5\xb3 instituto direktoriumi. 1994\xc2\xa0m. suteiktas docento pedagoginis mokslo vardas (humanitariniai mokslai). 2000\xc2\xa0m. habilituotas humanitarini\xc5\xb3 moksl\xc5\xb3 daktaras (menotyra). 2001\xc2\xa0m. suteiktas profesoriaus (humanitariniai mokslai) vardas. Vienas ar su bendraautoriais pareng\xc4\x97 ir i\xc5\xa1leido 15 knyg\xc5\xb3, paskelb\xc4\x97 daugiau kaip 200 straipsni\xc5\xb3 moksliniuose, profesiniuose, enciklopediniuose leidiniuose architekt\xc5\xabros istorijos ir kult\xc5\xabros paveldo temomis.'